เที่ยวกันจนดึก ไม่อยากขับรถไปกินไกลๆ ขอเอาร้านใกล้ๆ โรงแรม Novotel Rim Pae Rayong ละกัน กินเสร็จจะได้เข้าที่พักไวๆ เหนื่อย

ขับผ่านหลายร้าน แต่เห็นครัวนาย ป. ไฟสว่างไสวที่สุด งั้นก็เอาร้านนี่แหละเนอะ ตอนแรกที่เข้าไปไม่มีลูกค้าเลยซักโต๊ะ แถมยังมีกลิ่นน้ำเน่าลอยมาแผ่วๆ ด้วย (สมาชิกที่ไม่คุ้นกับกลิ่นถึงกับผงะ) โต๊ะก็สกปรก ฝุ่นจับหนาเลยเพราะอยู่ติดริมถนนด้วย แต่เหนื่อยแล้วอะ กินๆ ไปเหอะ ระหว่างที่เรากินกลับมีลูกค้าทยอยมาเรื่อยๆ นะ สงสัยเห็นกรุ๊ปเรากินเลยแวะกินกันมั่ง

อาหารที่สั่ง
1. ข้าวไข่เจียวหมูสับ (50) - อร่อย ไข่หนานุ่ม
2. ข้าวกะเพราไข่เยี่ยวม้า (50) + ไข่ดาว (5) - ไข่เยี่ยวม้าทอดกรอบผัดกับกะเพรา ทำได้ดี อร่อย
3. ผัดซีอิ๊วหมู (40) - เส้นใหญ่แบบนี้ชอบเลย ไม่เละเป็นก้อนๆ ผัดมารสกลางๆ ปรุงเพิ่มก็โอเค
4. ก๋วยเตี๋ยวคั่วไก่ (50) - ไม่อร่อย ใส่ถั่วงอกมาเหม็นเขียวด้วย
5. ข้าวหมูกระเทียม (40) + ไข่ดาว (5) - เลวร้าย หมูติดเศษกระดูกแข็งๆ ทุกชิ้นเลย เรากินไปคายไปตลอด เลิกกินเลย จานนี้เหลือบาน เอาหมูส่วนไหนมาทำไม่รู้ มีกระดูกแข็งๆ ด้วย 
6. น้ำมะพร้าว (30/ลูก) - เปรี้ยวๆ ซ่าๆ แปลกๆ 

อาหารก็อร่อยบ้าง ไม่อร่อยบ้าง ฝุ่นเยอะ ด้านหลังร้านมีน้ำเน่าส่งกลิ่นเหม็น ยุงเยอะมาก (โชคดีที่สมาชิกพกยาฉีดไล่ยุงไปด้วย) กินไปต้องระวังหมาจรจัดที่เดินป้วนเปี้ยนไปมาในร้านด้วย แต่ข้อดีคือใกล้ที่พัก ให้ปริมาณเยอะ ราคาไม่แพง ถ้าไปอีก เราว่าซื้อใส่กล่องกลับไปกินที่โรงแรมดีกว่า ในร้านไม่น่านั่งเท่าไหร่